الصفحه دى يتيمه, حاول تضيفلها لينك فى صفحات تانيه متعلقه بيها. بيتعجب الكثير من المتابعين للمشهد السياسي الحالي من سوء العلاقات بين مصر وإثيوبيا، ودا لأنه البلدين دول مافيش اي علاقات بينهم لا ثقافية ولا دينية ولا تاريخ مشترك، فالكل بيرجع سوء العلاقات للصراع على مياة النيل لكن في الواقع ان الصراع له جذور تاريخية قديمة.. تعالوا ترجع شوية بالتاريخ للوراء ونشوف ايه اللي حصل بين حكومة مصر في عهد الخديوي اسماعيل وبين حكومة الحبشة في عهد الأمبراطور يوحناس الرابع. تيودور التانى ملك الحبشة يوحنا الرابع امبراطور الحبشة اسماعيل باشا خديوي مصر كان محمد علي باشا والي مصر، زي ماعرفنا قبل كدا، له رغبات توسعية في حكم مصر والبلاد المجاورة، وعلشان كدا أسس جيش نظامي حديث على احدث الطرز العسكرية المعروفة في الوقت دا، واستجاب لرغبات السلطان العثماني في انه يرسل حملات عسكرية لأخضاع اقاليم زي الحجاز (من هنا) واليونان (من هنا) وغيرها، ولما توغل بالجيش في مناطق السودان كان له رغبة في اخضاع اقليم الحبشة للسيطرة على منابع النيل، لكن ماكانش عنده الفرصة الكافية.